google/wiki40b huggingface dataset:
Τζόναθαν Κάρολ

Ζωή και Έργο

Ο Κάρολ γεννήθηκε στην Νέα Υόρκη. Ο πατέρας του ήταν σεναριογράφος ταινιών και η μητέρα του ηθοποιός. Παρόλο που οι γονείς του ήταν Εβραίοι, ο Κάρολ μεγάλωσε σε Χριστιανικό περιβάλλον (Christian Science religion). Ο ίδιος αποκαλούσε τον εαυτό του ως "προβληματικό νέο" (troubled teenager). Τελείωσε τη δευτεροβάθμια εκπαίδευσή του στο σχολείο Loomis του Κονέκτικατ και αποφοίτησε με άριστα από το Rutgers University το 1971, ενώ παντρεύτηκε την καλλιτέχνιδα Beverly Schreiner το ίδιο έτος. Λίγα χρόνια αργότερα μετακόμισε στην Βιέννη, όπου ξεκίνησε να διδάσκει στο Αμερικάνικο Διεθνές Σχολείο (American International School), κάνοντας την Αυστρία σπίτι του.
Το πρώτο του μυθιστόρημα, The Land of Laughs (1980), είναι ενδεικτικό του ύφους και της θεματολογίας του. Το διήγημα Friend's Best Man, κέρδισε το βραβείο World Fantasy. Το 1995, η συλλογή διηγημάτων The Panic Hand κέρδισε το βραβείο Bram Stoker ως καλύτερη συλλογή Φαντασίας. Τα μυθιστορήματα The Land of Laughs και From The Teeth of Angels κέρδισαν το Γαλλικό Prix Imaginaire. Τέλος, το Outside the Dog Museum κέρδισε το βραβείο British Fantasy ως καλύτερο μυθιστόρημα.
Νάρα

Γεωγραφία

Η πόλη της Νάρα βρίσκεται στο βόρειο άκρο του νομού Νάρα και συνορεύει άμεσα με το νομό Κιότο Νομός στη βόρεια πλευρά. Η πόλη απέχει 22.22 χιλιόμετρα από το Βορρά προς Νότο και Ανατολικά προς Δυτικά.  Ως αποτέλεσμα της τελευταίας συγχώνευσης, με ισχύ από την 1η Απριλίου 2005, τα χωριά Τσούγκε και Τσουκιγκάσε ενώθηκαν με τη Νάρα και τώρα συνορεύει άμεσα με το νομό Μίε στα ανατολικά. Η συνολική έκταση είναι 276.84 τ.χλμ.
Το κέντρο της Νάρα βρίσκεται στην ανατολική πλευρά του αρχαίου χώρου του Παλατιού Χεϊτζό, που καταλαμβάνει το βόρειο τμήμα του Γκεκιό, κυριολεκτικά την εξωτερική περιοχή της πρωτεύουσας. Πολλές από τις δημόσιες υπηρεσίες (π.χ. το Δημοτικό γραφείο, η Νομαρχιακή αυτοδιοίκηση της Νάρα, το αρχηγείο της Αστυνομίας της Νάρα κτλ.) βρίσκεται στο Νίτζο-οτζί, ενώ τα υποκαταστήματα των μεγάλων εθνικών τραπεζών βρίσκονται στο Σάντζο-οτζί και οι δύο λεωφόροι έχουν κατεύθυνση ανατολικά προς δυτικά.
Το υψηλότερο σημείο της πόλης βρίσκεται στη κορυφή του όρους Καϊγκαχίρα-γιάμα σε υψόμετρο 822.0 μέτρων (στην επαρχία Τσουγκεχαγιάμα-τσο), ενώ το χαμηλότερο σημείο βρίσκεται στην επαρχία Ικέντα-τσο σε υψόμετρο 56.4 μέτρων.

Δημογραφικά στοιχεία

Στις 1 Απριλίου 2017 ο πληθυσμός ήταν 359.666 άτομα και η πυκνότητα πληθυσμού ήταν 1.300 άτομα ανά χλμ.². Υπήρχαν 160.242 νοικοκυριά που διαμένουν στη Νάρα. Η υψηλότερη συγκέντρωση πληθυσμού νοικοκυριών, αντίστοιχα, περίπου 46.000 και 125,000 άτομα, βρίσκεται κατά μήκος της γραμμής Κιντέτσου που συνδέει την πόλη με την Οσάκα.
Υπήρχαν περίπου 3.000 εγγεγραμμένοι αλλοδαποί στην πόλη, εκ των οποίων οι Κορεάτες και οι Κινέζοι είναι οι δύο μεγαλύτερες ομάδες με περίπου 1.200 και 800 άτομα αντίστοιχα.
Πένσα

Η πένσα είναι ένα εργαλείο χειρός, που χρησιμοποιείται για να πιάνει σφιχτά διάφορα αντικείμενα. Πιθανότατα προήλθε από την τσιμπίδα που ήταν σε χρήση στην Ευρώπη κατά την Εποχή του Χαλκού προκειμένου να πιάνουν τα καυτά μέταλλα. Χρησιμοποιείται επίσης για το λύγισμα και τη συμπίεση ποικίλων υλικών. 
Μοιάζει με την τανάλια, με τη διαφορά ότι εκείνη χρησιμοποιείται για κοπή και ώση και όχι για σύσφιξη. Υπάρχουν διαφορετικά είδη πένσας, με ποικίλες χρήσεις, γενικές και ειδικές.

Ιστορία

Καθώς με την γενική έννοια η πένσα είναι αρχαία και απλή εφεύρεση, δεν υπάρχει κάποιο χρονικό σημείο της ιστορίας ή κάποιος εφευρέτης που μπορεί να του αποδοθεί η ανακάλυψη του εργαλείου αυτού. Οι πρώτες εργασίες με τα μέταλλα που ανάγουν σε αρκετές χιλιετίες π.Χ. θα απαιτούσαν τη χρήση εργαλείων παρόμοιων με την σημερινή πένσα, για να χειρίζονται το καυτό μέταλλο. Η εξέλιξη από τις ξύλινες στις χάλκινες πένσες πιθανότατα επιτελέστηκε πριν το 3.000 π.Χ. Ανάμεσα στις αρχαιότερες απεικονίσεις πένσας είναι εκείνη που δείχνει το θεό της ελληνικής μυθολογίας Ήφαιστο στο σιδηρουργείο του. Με την εφεύρεση διαφορετικών αντικειμένων για τον χειρισμό των οποίων χρησιμοποιήθηκαν οι πένσες, οι τελευταίες εξελίχθηκαν τεχνολογικά ανά τους αιώνες.
Κοκαΐνη

Η κοκαΐνη (βενζοϋλομεθυλεκγονίνη) είναι ένα κρυσταλλικό τροπανιοειδές αλκαλοειδές που λαμβάνεται από τα φύλλα του φυτού κόκα. Το όνομα της προέρχεται από το όνομα του φυτού μαζί με την αλκαλοειδή κατάληξη -ίνη, σχηματίζοντας την κοκαΐνη. Είναι ένα τονωτικό του κεντρικού νευρικού συστήματος και καταπιεστικό όρεξης. Συγκεκριμένα, πρόκειται για ένα αναστολέα επαναπρόσληψης σεροτονίνης-νορεπινεφρίνης-ντοπαμίνης, που μεσολαβεί στην λειτουργικότητα των εν λόγω ως εξωγενή πρόσδεμα-μεταφορέας κατεχολαμινών. Εξαιτίας του τρόπου που επηρεάζει την μεσομεταιχμιακή οδό ανταμοιβής, η κοκαΐνη είναι εθιστική.
Η κατοχή της, η καλλιέργεια της και η διανομή της είναι παράνομες για μη φαρμακευτικούς και μη κυβερνητικά κυρωμένους σκοπούς σε όλα σχεδόν τα μέρη του κόσμου. Αν και η ελεύθερη εμπορευματοποίηση της είναι παράνομη και τιμωρείται σοβαρά σε όλες σχεδόν τις χώρες, σε όλο τον κόσμο η χρήση της εξακολουθεί να είναι διαδεδομένη σε πολλά κοινωνικά, πολιτιστικά, και προσωπικά περιβάλλοντα..
Βασίλης Μιχαλολιάκος

Βιογραφικά Στοιχεία

Γεννήθηκε στα Κορογονιάνικα της Μέσα Μάνης, στις 20 Νοεμβρίου 1952. Είναι νυμφευμένος με την καθηγήτρια γαλλικών Κατερίνα Τζάνου, με την οποία απέκτησαν μία κόρη, την Φιλιώ-Νόρα. Έχει δύο εγγονούς, τον Γιάννη και τον Βασίλη.
Αποφοίτησε από την Ιατρική Σχολή του Πανεπιστημίου Αθηνών. Είναι ογκολόγος – ακτινοθεραπευτής, ενώ έχει εργαστεί στο ογκολογικό – ακτινοθεραπευτικό εργαστήριο του ΝΙΜΙΤΣ. Ομιλεί αγγλικά ,γαλλικά και γερμανικά.

Πολιτική σταδιοδρομία

Αποτελεί ιδρυτικό μέλος της ΟΝΝΕΔ και της φοιτητικής παράταξής της, της ΔΑΠ-ΝΔΦΚ. Μάλιστα, κατά το διάστημα 1981 – 1984, διετέλεσε Πρόεδρος της ΟΝΝΕΔ. 
Από το 1990 έως το 2010, εκλεγόταν αδιάλειπτα βουλευτής στην Α’ Περιφέρεια Πειραιώς και Νήσων με το κόμμα της Νέας Δημοκρατίας. Μετείχε σε σημαντικές Κοινοβουλευτικές Επιτροπές, μεταξύ των οποίων στην Επιτροπή Διεκδίκησης για να διοργανωθούν οι Ολυμπιακοί Αγώνες στην Ελλάδα και στην Επιτροπή για την Καταπολέμηση των Ναρκωτικών. Έχει συμμετάσχει, μεταξύ άλλων, στις ακόλουθες επιτροπές της Βουλής: Διαρκής Επιτροπή Δημόσιας Διοίκησης, Δημόσιας Τάξης και Δικαιοσύνης  (Θέση: Μέλος), Ειδική Μόνιμη Επιτροπή Ελληνισμού της Διασποράς ή Οικουμενικού Ελληνισμού  (Θέση: Μέλος), Διαρκής Επιτροπή Κοινωνικών Υποθέσεων (Θέση: Μέλος).
Από το 1981 – 2004 αποτελεί μέλος της Κεντρικής Επιτροπής της Ν.Δ, ενώ κατά την περίοδο 1997– 2001 είναι εκλεγμένο μέλος της Εκτελεστικής Επιτροπής του κόμματος. Διετέλεσε Τομεάρχης της Νέας Δημοκρατίας επί των Κοινωνικών Υποθέσεων το διάστημα 1997 – 2000. Τον Απρίλιο του 2001 εκλέγεται στο πολιτικό συμβούλιο του κόμματος. 
Κατά την περίοδο 1997 – 2000, διετέλεσε Κοινοβουλευτικός Εκπρόσωπος της Νέας Δημοκρατίας σε θέματα Υγείας, Εργασίας, Πρόνοιας και Κοινωνικών Ασφαλίσεων. Ο Κώστας Καραμανλής τον όρισε υφυπουργό Εθνικής Άμυνας με το Βασίλη Μιχαλολιάκο να ορκίζεται στις 10 Μαρτίου του 2004. 
Το 2010 εκλέχτηκε δήμαρχος Πειραιά. Το 2014 έχασε στις εκλογές απέναντι στο συνδυασμό "Πειραιάς Νικητής", με αποτέλεσμα να ανακηρύσσεται νέος δήμαρχος Πειραιά ο Γιάννης Μώραλης.
Ξυλοδεσιά

Ιστορία

Ενώ η προέλευση είναι πολύ αρχαία με παραδείγματα και στις Μυκήνες, η κατασκευή συνηθιζόταν αργότερα το πλείστον σε χώρες και περιοχές με εντατική υλοτόμηση, όπως την κεντρική Ευρώπη. Στην Αγγλία η ξυλοδεσιά συνηθιζόταν την εποχή των Τυδώρ.
Στην Ελλάδα η ξυλοδεσιά αποτελεί τοπικό φαινόμενο με παραδείγματα στη βορειοανατολική Ελλάδα και στην Λευκάδα (Λευκαδίτικη ξυλοδεσία), όπου επιλέχθηκε διότι είναι ιδιαίτερα αντισεισμική .

Η Λευκαδίτικη Ξυλοδεσιά

Η πόλη της Λευκάδας είναι χτισμένη πάνω προσχώσεις και λάσπη σε ασταθές έδαφος. Η υποχρεωτική ξυλοδεσιά στα κτίρια του νησιού ήταν ένα μέτρο για την αντισεισμική κατασκευή κτιρίων. Το ισόγειο συνήθως, αλλά όχι πάντα, ήταν πέτρινο και ο ξύλινος σκελετός ξεκινάει στον πρώτο όροφο. Ο σκελετός έχει ανεξάρτητες κολόνες στο εσωτερικό του σπιτιού και είναι ανεξάρτητη κατασκευή. Τα ξύλα ήταν κορμοί ευκαλύπτου που ήταν βουτηγμένη ένα διάστημα στην θάλασσα. Η πλήρωση των κενών της ξυλοδεσίας ήταν με πωρόλιθο. 
Πλεονέκτημα της κατασκευής είναι η αρκετή ανεξαρτησία κίνησης από το γύρω έδαφος και η ελαστικότητα. Ο ξύλινος σκελετός πολλές φορές δεν ήταν εμφανής και καλυπτόταν από σοβά. Τα τελευταία χρόνια αναδημιουργούνται κτίρια στην Λευκάδα με τον τρόπο της ξυλοδεσιάς.
Επιγραφές του Μπιρ ελ Κουτ

Οι Επιγραφές του Μπιρ ελ Κουτ (γεωργιανά: ბირ ელ ყუტის წარწერები, Bir el Qut’is C’arc’erebi) είναι Βυζαντινές μωσαϊκές επιγραφές γραμμένες στο αλφάβητο Ασομταβρούλι της γεωργιανής γλώσσας. Ανασκάφτηκαν στο Γεωργιανό Μοναστήρι του Αγίου Θεοδώρου το 1952 από τον Ιταλό αρχαιολόγο Βιργκίλιο Κάνιο Κόρμπο κοντά στο Μπιρ ελ Κουτ, στην έρημο της Ιουδαίας, 6 χλμ. νοτιοανατολικά της Ιερουσαλήμ και 2 χλμ. βόρεια της Βηθλεέμ. Γεωργιανές επιγραφές βρέθηκαν σε ένα μωσαϊκό πάτωμα. Η πρώτη επιγραφή χρονολογείται από το 388-392 μ.Χ., η δεύτερη από το 430 μ.Χ. και η τρίτη από το 532 μ.Χ.
Το μοναστήρι όπου έγιναν οι ανασκαφές ιδρύθηκε ή ξαναχτίστηκε από τον Γεωργιανό φιλόσοφο και βασιλικό πρίγκηπα Πέτρο τον Ιβέριο. Μία από τις επιγραφές τον αναφέρει με τον πατέρα του. Η άλλη επιγραφή αναφέρει τον Βακούριο τον Ιβέριο που θεωρείται πιθανός παππούς του Πέτρου.
Μέχρι στιγμής, τα δύο πρώτα σκαλίσματα είναι οι παλαιότερες υπάρχουσες γεωργιανές επιγραφές. Οι επιγραφές φυλάσσονται στο μουσείο του Studium Biblicum Franciscanum στην Ιερουσαλήμ. Η επιγραφή 2 που αναφέρει τον Πέτρο τον Ιβέριο δεν έχει βρεθεί.
2310 Ολσανίγια

Φυσικά χαρακτηριστικά

Η μέση διάμετρος της Ολσανίγια εκτιμάται σε 32,7 ± 3,1 χιλιόμετρα. O φασματικός τύπος της είναι άγνωστος, ενώ το γεωμετρικό άλβεδό της είναι 0,050 ± 0,011.
Γκλιουκόζα

Προσωπική ζωή

Η Γκλιουκόζα από το 2006 είναι παντρεμένη και απέκτησε μαζί με τον σύζυγο της 2 παιδιά, και τα δύο παιδιά γεννήθηκαν στην Ισπανία, σήμερα κατοικούν στη Μόσχα.
Νορβηγική Ποδοσφαιρική Ομοσπονδία

Έμβλημα

Το έμβλημα της Νορβηγικής Ποδοσφαιρικής Ομοσπονδίας (NFF) έχει εξελιχθεί με την πάροδο των ετών. Η τελευταία εκδοχή του παρουσιάστηκε το Δεκέμβριο του 2014.
Φρεγάτα της Νήσου της Αναλήψεως

Γεωγραφική εξάπλωση

Η φρεγάτα της Νήσου της Αναλήψεως αναπαράγεται αποκλειστικά στο Μπότσουεϊνμπερντ (Boatswain Bird Island), μιαν απότομη, πολύ μικρή κρημνώδη νησίδα, μόλις 250 μ. έξω από τις ΒΑ. ακτές τηςΝήσου της Αναλήψεως, στον Ατλαντικό Ωκεανό. Ωστόσο περιπλανιέται, όπως είναι φυσικό, στην ίδια την κύρια νήσο, όπως και στα γειτονικά νησιά της Αγίας Ελένης και Τριστάν ντα Κούνια αλλά, τα περισσότερα άτομα, σπάνια απομακρύνονται περισσότερο από 150 χλμ. από την αποικία φωλιάσματος. 
Τυχαίοι, περιπλανώμενοι επισκέπτες έχουν αναφερθεί από το Ηνωμένο Βασίλειο  και στην Δ. ακτή της Αφρικής από τον Κόλπο της Γουινέας στις εκβολές του ποταμού Κονγκό.  Πηγές:

Φωλιά

]]
Η αναπαραγωγή του πτηνού πραγματοποιείται σε 4 χαλαρές αποικίες, της νησίδας Μπότσουεϊνμπερντ,  κυρίως στο πλατώ της κορυφής, ιδιαίτερα στις τραχύτερες θέσεις, με κάποιες ομάδες πουλιών να καταλαμβάνουν προεξοχές στις πλευρές του πλατώ.  Η αναπαραγωγή συμβαίνει, πιθανόν, όλο το έτος, αλλά υπάρχουν ενδείξεις κάποιας εποχικότητας, με αρχή από τον Μάιο και κορύφωση τον Οκτώβριο, ενώ στη συνέχεια ο ρυθμός μειώνεται στο ελάχιστο τον Φεβρουάριο-Απρίλιο.  Γενικά, το μέγεθος ωοτοκίας -1 μόνον αβγό- και η αναπαραγωγική επιτυχία κυμαίνονται σε χαμηλά ποσοστά.

Απειλές

Ιστορικά, η φρεγάτα της Νήσου της Αναλήψεως έχει υποστεί σημαντικές απώλειες λόγω της θήρευσης από τον άνθρωπο, των εισηγμένων μαύρων αρουραίων (Rattus Rattus) και -ιδιαίτερα- από τις άγριες γάτες,  με τον τελευταίο κίνδυνο να εξακολουθεί να υφίσταται, καθώς οι γάτες φθάνουν στην νησίδα αναπαραγωγής (Boatswainbird) από την νήσο της Αναλήψεως.  Παρά το πρόγραμμα εξάλειψης της γάτας που βρίσκεται σε εξέλιξη στο κύριο νησί, το είδος έχει αποτύχει να το επαναποικίσει, σε αντίθεση με πολλά άλλα είδη θαλασσοπουλιών.  Από το 1988, γιαπωνέζικα αλιευτικά με παραγάδια δραστηριοποιούνται στην περιοχή και θα μπορούσαν να προκαλέσουν σημαντική θνησιμότητα,  αν και δεν υπάρχει άμεση απόδειξη γι' αυτό προς το παρόν.  Ωστόσο, είναι γνωστό ότι πολλά άτομα «πιάνονται» σε δολωμένα αγκίστρια της τοπικής αθλητικής αλιείας, κάτι που εγκυμονεί κινδύνους για παράπλευρες απώλειες από το σπορ.  Επίσης, πιθανή υπεραλίευση του τόνου της περιοχής θα μπορούσε να είναι έμμεση απειλή, διότι τα συγκεκριμένα ψάρια, ωθούν την λεία τους προς την επιφάνεια του νερού, κάτι απαραίτητο για την θήρευσή της από τις φρεγάτες.
Εθνικό Πάρκο Μαδίδι

Το Μαδίδι (Madidi) ισπανική  προφορά ΔΦΑ: [maˈðiði], είναι ένα εθνικό πάρκο στην ανώτερη λεκάνη του ποταμού Αμαζονίου στη Βολιβία. Ιδρύθηκε το 1995, έχει έκταση 18.958 τετραγωνικών χιλιομέτρων. Το Μαδίδι είναι μέρος μια από τις μεγαλύτερες προστατευόμενες ζώνες στον κόσμο.
Εκτείνεται από τις καλυμμένες με παγετώνα κορυφές των Άνδεων ως τα τροπικά δάση του ποταμού Τουίτσι. Το Μαδίδι και τα περιβάλλοντα του αναγνωρίζονται ως μια από τις περιοχές του πλανήτη με την μεγαλύτερη βιοπικιλότητα . 
Η περιοχή κάτω από τη διατήρηση καλύπτει μια υψομετρική κλίση που κυμαίνεται από 180 έως 5.760 μέτρα πάνω από την επιφάνεια της θάλασσας και έχει μια ποικιλία των οικοσυστημάτων
Το κλίμα είναι κρύο στην αλπική περιοχή, εύκρατο στις ζώνες με ενδιάμεσο υψόμετρο , και τροπικό στα βόρεια πεδινά
Κυνανθρωπία

Η κυνανθρωπία είναι, στην ιατρική, η παθολογική αυταπάτη των πραγματικών ατόμων ότι είναι σκύλοι, και στην ανθρωπολογία και τη λαογραφία, η υποτιθέμενη άσκηση μαγείας της αλλαγής μορφής μεταξύ σκυλίσιας και ανθρώπινης μορφής εναλλάξιμα, ή η κατοχή συνδυασμένων κυνοειδών και ανθρώπινων ανατομικών χαρακτηριστικών, μια μορφή της θηριανθρωπίας.
Οι Έλληνες έχουν μιλήσει για την κυνανθρωπία. Ο όρος υπήρχε τουλάχιστον από το 1901, όταν είχε εφαρμοστεί στους μύθους από την Κίνα για ανθρώπους που μετατρέπονται σε σκύλους, σκύλους που μετατρέπονται σε ανθρώπους, και τις σεξουαλικές σχέσεις μεταξύ ανθρώπων και κυνοειδών (Ντε Γρόοτ [De Groot], 184). Μετά τη λυκανθρωπία, η κυνανθρωπία είναι ο πιο γνωστός όρος για μια συγκεκριμένη ποικιλία της θηριανθρωπίας.
Ο κυνάνθρωπος είναι επίσης γνωστός στο Τιμόρ. Περιγράφεται ως αλλάσσων μορφής ανθρώπου/σκύλου που είναι επίσης ικανός να μεταμορφώσει άλλους ανθρώπους σε ζώα παρά τη θέλησή τους. Σε αυτές τις μεταμορφώσεις γίνονται συνήθως θηράματα, όπως κατσίκες, έτσι ώστε ο κυνάνθρωπος να τους καταβροχθίζει χωρίς να ανακαλυφθεί το έγκλημα (Ρόουζ [Rose], 390).
Αίγειρος Ροδόπης

Όνομα

Η κοινότητα αρχικά ονομαζόταν Κιρ Τσιφλίκ (μεταφράζεται από τα Τούρκικα ως "kir çiftlik" δηλαδή "το βρώμικο τσιφλίκι-χωράφι") και στη συνέχεια Νέον Καβακλί (από το όνομα της πόλης στην βόρεια Θράκη (σήμερα Τοπόλοβγκραντ στη Βουλγαρία) όπου οι κάτοικοι ήρθαν ως πρόσφυγες - από το την πόλη Καβακλί. Στις 7 Ιουνίου 1957 το χωριό μετονομάστηκε στο σημερινό όνομα Αίγειρος (ΦΕΚ. 119/1957) .

Ιστορία

Οι κάτοικοι του χωριού ήρθαν ως πρόσφυγες από την Ανατολική Ρωμυλίας και συγκεκριμένα από το χωριό Καβακλί (σήμερα Τοπόλοφγκραντ Βουλγαρίας) και την Κεσσάνη της Ανατολικής Θράκης (σήμερα στην Τουρκία). Το χωριό έχει πληθυσμό 924 κάτοικους.
Αξιοθέατο του χωριού είναι η εκκλησία του Αγίου Αθανασίου. Κάθε 18 Ιανουαρίου γίνεται το κεντρικό πανηγύρι του χωριού το οποίο είναι αφιερωμένο στον Άγιο Αθανάσιο. Η εικόνα του Αγίου Αθανασίου στην εκκλησία την έφεραν οι πρόσφυγες από το Μουζάλι της Ανατολικής Θράκης.
Στάδιο Πλάσιντο Αντεράλντο Καστέλο

Ιστορία

Το στάδιο ανήκει στην κυβέρνηση της πολιτείας της Σεαρά, και αποτελεί έδρα των ομάδων Σεαρά Σπόρτιγνκ Κλαμπ και Φορταλέζα Εσπόρτε Κλούμπε. Η επίσημη ονομασία του τιμά τον Πλάσιντο Αντεράλντο Καστέλο, ο οποίος υπηρέτησε ως κυβερνήτης της Σεαρά από τις 12 Σεπτεμβρίου 1966 έως και τις 15 Μαρτίου 1971 και υπήρξε ο ηγέτης που πρωτοστάτησε για να ξεκινήσει η κατασκευή του σταδίου.

Διοργανώσεις

Χρησίμευε ως τόπος συναντήσεως των ομάδων για τους αγώνες στο Κύπελλο Συνομοσπονδιών FIFA 2013, καθώς και ως ένα από τα στάδια του Παγκόσμιου Κυπέλλου Ποδοσφαίρου 2014. Το στάδιο έκλεισε στις 31 Μαρτίου 2011 στο πλάισιο των έργων για την ανασυγκρότησή του, η οποία ολοκληρώθηκε το Δεκέμβριο του 2012. Το Καστέλαο ήταν το πρώτο από τα δώδεκα στάδια υπό κατασκευή ή ανακατασκευή για το Παγκόσμιο Κύπελλο του 2014 που ολοκληρώθηκε μέχρι την έναρξη της διοργάνωσης.
Αμόκ (ταινία)

Παρατηρήσεις

Ο Γιώργος Ανδρίτσος, σχολιάζει πως «ο σκηνοθέτης κάνει ένα σχόλιο για τη σκληρότητα του σωφρονιστικού συστήματος στην Ελλάδα», σε μια περίοδο που μόλις είχε λήξει ο εμφύλιος και «οι φυλακές και τα ξερονήσια ήταν γεμάτα από αγωνιστές της αριστεράς» Επίσης στην ταινία θίγεται το ζήτημα της ατιμωρησίας των εγκληματιών πολέμου.
Αγονυκλίτες

Οι Αγονυκλίτες  ἠταν αιρετικοί του 8ου αι. μ.Χ.

Ιστορία

Για άλλους εμφανίσθηκαν κατά τον 3ο αι. Η αἰρεση απαγόρευε την προσευχή με γονυκλισία. Πήραν την ονομασία τους από την πρακτική τους να μην προσεύχονται όρθιοι.
Γιεβχέν Τκάτσουκ

Συλλογική

Ο Τκάτσουκ είναι προϊόν της Αθλητικής Σχολής Νεολαίας της ΦΚ Μεταλούργκ Ζαπορίζια.
Στις 24 Φεβρουαρίου 2017, ο Τκάτσουκ υπέγραψε για την ΦΚ Ιρτίς Παβλοντάρ, και έφυγε από το σύλλογο στις 5 Ιουνίου 2017 με αμοιβαία συγκατάθεση.
Στις 26 Ιανουαρίου 2018, ο Τκάτσουκ επέστρεψε στο Καζακστάν, υπογράφοντας για την ΦΚ Σαχτιόρ Καραγκαντί.

Διεθνές

Ο Τκάτσουκ κλήθηκε στην εθνική ομάδα Ουκρανίας Κ21 για τους αγώνες στο Μνημειακό Τουρνουά Βαλέρι Λεμπανόβσκι στις 9-10 Αυγούστου 2011.
Κύπελλο Κυπελλούχων Ευρώπης ποδοσφαίρου 1981-82

Την περίοδο 1981-82 το Κύπελλο Κυπελλούχων Ευρώπης κατέκτησε η Μπαρτσελόνα κερδίζοντας στον τελικό την Σταντάρ Λιέγης.
Πόλεμος του ποδοσφαίρου

Προπαρασκευή

Η Ονδούρα και το Ελ Σαλβαδόρ συναντήθηκαν σε έναν προκριματικό του Παγκοσμίου Κυπέλλου του 1970. Υπήρξαν αψιμαχίες μεταξύ των οπαδών στο πρώτο παιχνίδι στην πρωτεύουσα της Ονδούρας, Τεγκουσιγκάλπα, στις 8 Ιουνίου του 1969, το οποίο η Ονδούρα κέρδισε με 1–0. Το δεύτερο παιχνίδι, στις 15 Ιουνίου του 1969 στην πρωτεύουσα του Ελ Σαλβαδόρ, Σαν Σαλβαδόρ, στο οποίο η γηπεδούχος επικράτησε με 3–0, ακολουθήθηκε από ακόμη μεγαλύτερη βία. Ακολούθησε ένας αγώνας κατάταξης που πραγματοποιήθηκε στην Πόλη του Μεξικού στις 26 Ιουνίου του 1969. Το Ελ Σαλβαδόρ κέρδισε το αποφασιστικό τρίτο παιχνίδι με 3–2 στην παράταση. Την ίδια ημέρα, το Ελ Σαλβαδόρ διέκοψε όλους τους διπλωματικούς δεσμούς με την Ονδούρα, δηλώνοντας ότι «η κυβέρνηση της Ονδούρας δεν έχει λάβει αποτελεσματικά μέτρα για την τιμωρία αυτών των εγκλημάτων που συνιστούν γενοκτονία ούτε έχει δώσει εγγυήσεις για αποζημίωση ή αποζημίωση για τις ζημίες που προκλήθηκαν στους πολίτες του Ελ Σαλβαδόρ ».

Επακόλουθα

Έντεκα χρόνια μετά, στις 30 Οκτωβρίου, τα δύο κράτη υπέγραψαν συνθήκη ειρήνης και έθεσαν τις συνοριακές τους διαφορές στο Διεθνές Δικαστήριο της Χάγης. Το 1992 το Διεθνές Δικαστήριο επιδίκασε το μεγαλύτερο μέρος των αμφισβητούμενων εδαφών στην Ονδούρα και το 1998 η Ονδούρα και το Ελ Σαλβαδόρ υπέγραψαν συνθήκη οριοθέτησης των συνόρων για την εφαρμογή της απόφασης του Δικαστηρίου.
Η διαφορά συνεχίστηκε παρά την απόφαση του Διενούς Δικαστηρίου. Σε μια συνάντηση τον Μάρτιο του 2012, ο Πρόεδρος Πορφίριο Λόμπο της Ονδούρας, ο Πρόεδρος Όττο Πέρεζ της Γουατεμάλας και ο Πρόεδρος Ντανιέλ Ορτέγκα της Νικαράγουας συμφώνησαν όλοι ότι ο Κόλπος Φονσέκα θα χαρακτηριστεί ως ζώνη ειρήνης. Το Ελ Σαλβαδόρ δεν ήταν στη συνάντηση. Ωστόσο, τον Δεκέμβριο του 2012, το Ελ Σαλβαδόρ συμφώνησε σε μια τριμερή επιτροπή κυβερνητικών εκπροσώπων από το Ελ Σαλβαδόρ, την Ονδούρα, και τη Νικαράγουα που θα έπρεπε να φροντίσει τις εδαφικές διαμάχες με ειρηνικά μέσα και να βρει μια λύση μέχρι την 1η Μαρτίου 2013. Η Επιτροπή δεν συναντήθηκε μετά το Δεκέμβριο, και το Μάρτιο του 2013  ανταλλάχθηκαν σκληρές επιστολές που απειλούσαν με στρατιωτικές ενέργειες μεταξύ της Ονδούρας και του Ελ Σαλβαδόρ.
Νησί Τσάταμ

Το Νησί Τσάταμ είναι μακράν το μεγαλύτερο νησί του αρχιπελάγους των Nησιών Τσάταμ, στα νότια του Ειρηνικού ωκεανού, στην ανατολική ακτή της Νέας Ζηλανδίας. Το νησί πήρε το όνομά του από το ερευνητικό πλοίο HMS Chatham, που ήταν το πρώτο Ευρωπαικό πλοίο που χαρτογράφησε το νησί το 1791. Έχει έκταση 900 χλμ².
Το νησί είναι επίσης γνωστό και με δύο άλλα ονόματα, το Μαορί όνομα Wharekauri και το Μοριορί όνομα Rekohu (που σημαίνει ομιχλώδες ηλιόφως).
Η γεωγραφία του νησιού κυριαρχείται από τρία χαρακτηριστικά: δύο κόλπους και μία λιμνοθάλασσα. 
Ο κύριος καταυλισμός του νησιού, ο Γουαϊτάνγκι, βρίσκεται στον Κόλπο Βαϊτάνγκι.
Αμπού Μουσάμπ Αλ Ζαρκάουι

Ζωή και δραστηριότητα μέχρι το 2003

Ο Αλ Ζαρκάουι είχε γεννηθεί στη φτωχή βιομηχανική πόλη Ζάρκα της Ιορδανίας το 1967. Το 1989 βρέθηκε στα πεδία μαχών του Αφγανιστάν σχεδόν στο χρόνο της αποχώρησης των ρωσικών στρατευμάτων.
Το 1992 επέστρεψε στη πατρίδα του και προσχώρησε σε μία εξτρεμιστική ισλαμική ομάδα. Το 1993 σε κατ΄ οίκον έρευνα της αστυνομίας συνελήφθη και φυλακίσθηκε όταν διαπιστώθηκε ότι είχε στην κατοχή του ελαφρύ και βαρύ οπλισμό (όπλα, τουφέκια, οπλοβομβίδες μέχρι και βόμβες), ευρωπαϊκής και αμερικανικής κατασκευής, ισχυριζόμενος ο ίδιος ότι τα είχε βρει στο δρόμο. Το 1999, στη γενική αμνηστία που δόθηκε από τον βασιλιά της Ιορδανίας, αποφυλακίσθηκε και τον επόμενο χρόνο (κατά πληροφορίες των Αμερικανών πρακτόρων) πήγε στο Αφγανιστάν όπου και δημιούργησε στρατόπεδο εκπαίδευσης ισλαμικών οπαδών της Τζιχάντ.

Δράση στο Ιράκ

Μετά την αμερικανο-βρετανική εισβολή στο Ιράκ το 2003 και μέχρι το θάνατό του ο σουνίτης Ζαρκάουι υπήρξε ένας από τους πιο δραστήριους μαχητές κατά των συμμαχικών στρατευμάτων και μία από τις ηγετικές μορφές στη δράση της Αλ Κάιντα στη χώρα. Οργάνωσε τις μεγαλύτερες και περισσότερες βομβιστικές επιθέσεις, και απαγωγές κατά των Αμερικανών και των συμμάχων τους αλλά και κατά σιϊτικών στόχων και ενέχονταν σε δολοφονίες με αποκεφαλισμό, κυρίως των ξένων ομήρων.
Με την φράση «Εξουδετερώσαμε τον Ζαρκάουι» στις 8 Ιουνίου 2006 ο πρωθυπουργός του Ιράκ Νούρι αλ Μαλίκι ανακοίνωσε στον ιρακινό λαό τον θάνατο του Ζαρκάουι, χαρακτηρίζοντάς τον ως αρχηγό της Αλ Κάιντα και αδίστακτο ισλαμιστή τρομοκράτη που δρούσε στο σπαρασσόμενο Ιράκ. Ταυτόχρονα ο τότε διοικητής των Αμερικανικών και συμμαχικών τους δυνάμεων, στο Ιράκ, στρατηγός Τζορτζ Κέισι έδωσε πληροφορίες για τον τρόπο οργάνωσης και της επιχείρησης όταν στις 16.15 (ώρα Ελλάδος) της Τετάρτης (7 Ιουνίου 2006) βομβαρδίστηκε με όπλα ακριβείας το σπίτι που είχε εντοπιστεί μέσα σε πυκνό φοινικόδασος κοντά στη πόλη Μπακούμπα, βορειοανατολικά της Βαγδάτης.
Από τα συντρίμμια του σπιτιού εκείνου ανασύρθηκαν οκτώ πτώματα μεταξύ των οποίων, με τη μέθοδο της εξέτασης των δακτυλικών αποτυπωμάτων και άλλων στοιχείων αναγνωρίσθηκε το πτώμα του Ζαρκάουι που είχε επικηρυχθεί από τις ΗΠΑ με το ποσόν των 25 εκατομμυρίων δολαρίων (ισόποσο με την επικήρυξη του Οσάμα Μπιν Λάντεν).

Διεθνείς αντιδράσεις

Ο θάνατος του Ζαρκάουι χαιρετίστηκε τόσο εντός του Ιράκ όσο και διεθνώς. Ο Βρετανός Πρωθυπουργός Τόνι Μπλερ σε συνέντευξη τύπου δήλωσε: «'Ο θάνατος του Ζαρκάουι είναι ένα κτύπημα κατά της Αλ Κάιντα». Ο Πρόεδρος των ΗΠΑ Τζωρτζ Μπους αναφέρθηκε σε μία «σημαντική επιτυχία στο πόλεμο κατά της τρομοκρατίας, που στερεί από την ιδεολογία του τρόμου έναν από τους πιο ορατούς και επιθετικούς ηγέτες της».
Ουρανία Δούκα

Βιογραφία

Πατρίδα της ήταν η Σμύρνη, όπου γεννήθηκε το 1860. Έμαθε γράμματα και πήγε στη Σχολή των Αδελφών του Ελέους, όπου έμαθε και γαλλικά. Διορίστηκε νηπιαγωγός, και πήρε αμέσως προαγωγή ως διευθύντρια της Σχολής του Αγίου Πνεύματος στην συνοικία του Αγίου Δημητρίου. Διετέλεσε επίσης διευθύντρια του Κεντρικού Παρθεναγωγείου από το 1891 ως το 1922. Με τις ενέργειές της δημιουργήθηκαν πολλά εξατάξια παραρτήματα στην Σμύρνη. Πήρε μέρος στο εκπαιδευτικό συνέδριο των Αθηνών το 1904. Προς τιμή της ονομάστηκε δρόμος στην Νέα Σμύρνη.